รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใยประชาชนพื้นที่ภาคใต้ ย้ำทุกหน่วยงานที่เกี่ยวข้อง-ผู้ว่าฯ เตรียมความพร้อมเฝ้าระวังพื้นที่เสี่ยงสถานการณ์น้ำท่วมฉับพลัน น้ำป่าไหลหลาก
วันพฤหัสบดีที่ 5 มกราคม 2566
05/01/2566
โฆษกรัฐบาลเผย นายกฯ ห่วงใยประชาชนพื้นที่ภาคใต้ ย้ําทุกหน่วยงานที่เกี่ยวข้อง-ผู้ว่าฯ เตรียมความพร้อมเฝ้าระวังพื้นที่เสี่ยงสถานการณ์น้ําท่วมฉับพลัน น้ําป่าไหลหลาก
โฆษกรัฐบาลเผย นายกฯ ห่วงใยประชาชนพื้นที่ภาคใต้ ย้ําทุกหน่วยงานที่เกี่ยวข้อง-ผู้ว่าฯ เตรียมความพร้อมเฝ้าระวังพื้นที่เสี่ยงสถานการณ์น้ําท่วมฉับพลัน น้ําป่าไหลหลาก ในพื้นที่ภาคใต้ ช่วง 6-11 ม.ค.นี้
วันนี้ (5 ม.ค.66) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนในพื้นที่ภาคใต้ เนื่องจากขณะนี้การคาดการณ์สภาพอากาศ กรมอุตุนิยมวิทยา พบว่าหย่อมความกดอากาศต่ําบริเวณทะเลจีนใต้ตอนล่าง มีแนวโน้มจะมีกําลังแรงขึ้น และเคลื่อนเข้าใกล้ปลายแหลมญวณ ประกอบกับมรสุมตะวันออกเฉียงเหนือที่พัดปกคลุม อ่าวไทยและภาคใต้จะมีกําลังแรงขึ้น ทําให้ในช่วงวันที่ 6 - 8 มกราคม 2566 บริเวณภาคใต้จะมีฝนเพิ่มขึ้นและมีฝนตกหนักถึงหนักมากบางแห่ง ประกอบกับสถานการณ์น้ําด้วยฝนคาดการณ์จากกรมอุตุนิยมวิทยาและสถาบันสารสนเทศทรัพยากรน้ํา (องค์การมหาชน) พบพื้นที่เสี่ยงเฝ้าระวังสถานการณ์น้ํา ในช่วงวันที่ 6 - 11 มกราคม 2566 โดยเฉพาะพื้นที่เสี่ยงน้ําหลาก น้ําท่วมขัง บริเวณพื้นที่จังหวัดสุราษฎร์ธานี (อําเภอกาญจนดิษฐ์ ดอนสัก พนม เวียงสระ เกาะสมุย และเกาะพะงัน) จังหวัดนครศรีธรรมราช (อําเภอเชียรใหญ่ เฉลิมพระเกียรติ ท่าศาลา นบพิตํา ปากพนัง พรหมคีรี พระพรหม เมืองนครศรีธรรมราช ร่อนพิบูลย์ ลานสกา และสิชล) จังหวัดพัทลุง (อําเภอกงหรา เขาชัยสน ควนขนุน ตะโหมด บางแก้ว ปากพะยูน ป่าบอน เมืองพัทลุง และศรีนครินทร์) จังหวัดสงขลา (อําเภอกระแสสินธุ์ ควนเนียง จะนะ เทพา บางกล่ํา เมืองสงขลา ระโนด รัตภูมิ และหาดใหญ่) จังหวัดปัตตานี (อําเภอกะพ้อ โคกโพธิ์ ทุ่งยางแดง ปะนาเระ มายอ เมืองปัตตานี ไม้แก่น ยะรัง ยะหริ่ง สายบุรี และหนองจิก) จังหวัดยะลา (อําเภอรามัน) และจังหวัดนราธิวาส (อําเภอจะแนะ เจาะไอร้อง ตากใบ บาเจาะ เมืองนราธิวาส ยี่งอ ระแงะ รือเสาะ แว้ง สุคิริน สุไหงโก-ลก และสุไหงปาดี) นายกรัฐมนตรีจึงเน้นย้ําให้ทุกหน่วยงานที่เกี่ยวข้องและผู้ว่าราชการจังหวัดในพื้นที่จังหวัดดังกล่าว เตรียมความพร้อมทุกด้านและเฝ้าระวังสถานการณ์น้ําอย่างใกล้ชิด โดยเฉพาะระดับน้ําที่เพิ่มขึ้นอย่างฉับพลันและน้ําล้นตลิ่ง บริเวณแม่น้ําสายหลักและลําน้ําสาขาของแม่น้ําตาปี แม่น้ําปากพนัง แม่น้ําตรัง คลองชะอวด แม่น้ําสายบุรี แม่น้ําปัตตานี แม่น้ําบางนรา และแม่น้ําโก-ลก
นายอนุชาฯ กล่าวว่า นอกจากนี้นายกรัฐมนตรียังกําชับให้เฝ้าระวังอ่างเก็บน้ําขนาดใหญ่ที่มีแนวโน้มปริมาตรน้ําสูงกว่าเกณฑ์ปฏิบัติการเก็บกักน้ําสูงสุด (Upper Rule Curve) รวมทั้งอ่างฯ ขนาดกลางและขนาดเล็กที่มีปริมาตรน้ํามากกว่าร้อยละ 80 และมีแนวโน้มเพิ่มสูงขึ้น เสี่ยงน้ําล้นกระทบพื้นที่ด้านท้ายน้ํา โดยเฉพาะเขื่อนบางลางให้พิจารณาบริหารจัดการน้ําให้เหมาะสม เพื่อไม่ให้เกิดผลกระทบหรือเกิดผลกระทบน้อยที่สุดบริเวณท้ายเขื่อน ตลอดจนเฝ้าระวังคลื่นซัดฝั่งที่อาจจะส่งผลกระทบต่อประชาชน และผู้ประกอบกิจการบริเวณแนวชายฝั่งทะเลตั้งแต่จังหวัดนครศรีธรรมราช จนถึง จังหวัดนราธิวาสด้วย ทั้งนี้ เพื่อให้พร้อมรับมือกับสถานการณ์ที่จะเกิดขึ้นและช่วยเหลือประชาชนในพื้นที่ได้อย่างทันท่วงที ลดและป้องกันการสูญเสียชีวิตและทรัพย์สินของประชาชนในพื้นที่
“สําหรับการเตรียมความพร้อมรับมือของหน่วยงานที่เกี่ยวข้อง ซึ่งนายกรัฐมนตรีให้ความสําคัญและเน้นย้ํา เช่น การติดตามสภาพอากาศและสถานการณ์น้ําอย่างต่อเนื่อง โดยเฉพาะพื้นที่ที่มีฝนตกสะสมมากกว่า 90 มิลลิเมตร ในช่วงเวลา 24 ชั่วโมง และพื้นที่จุดเสี่ยงที่เคยเกิดน้ําท่วมอยู่เป็นประจํา การปรับการบริหารจัดการน้ําในแหล่งเก็บกักน้ําขนาดใหญ่ ขนาดกลาง ขนาดเล็ก น้ําในลําน้ํา รวมถึงเขื่อนระบายน้ําและประตูระบายน้ํา ให้สอดคล้องกันตั้งแต่ต้นน้ําถึงปลายน้ําและ อิทธิพลของการขึ้น-ลง ของน้ําทะเล โดยการเร่งระบายและพร่องน้ํารองรับสถานการณ์ฝนที่คาดว่าจะตกหนัก รวมทั้งติดตาม ตรวจสอบ ซ่อมแซม แนวคันบริเวณริมแม่น้ํา และเร่งกําจัดสิ่งกีดขวางทางน้ํา เตรียมแผนรับสถานการณ์น้ําหลาก เตรียมความพร้อมบุคลากร เครื่องจักรเครื่องมือ รวมถึงความพร้อมของระบบสื่อสารสํารอง เพื่อบูรณาการความพร้อมให้ความช่วยเหลือได้ทันที และสิ่งสําคัญคือการประชาสัมพันธ์สถานการณ์น้ํา และแจ้งเตือนล่วงหน้า ให้ประชาชนที่คาดว่าจะได้รับผลกระทบได้รับทราบข้อมูลที่ถูกต้องชัดเจน เพื่อเตรียมพร้อมในการอพยพได้ทันท่วงทีหากเกิดสถานการณ์ขึ้น” นายอนุชาฯ กล่าว
--------------